gl gl es gl gl gl it en gl gl gl gl gl en gl it pt gl gl gl es pt en es pt fr es pt gl gl gl en gl gl gl gl gl gl gl gl ca gl id gl es gl gl gl gl en gl gl gl gl gl gl gl gl gl uk en gl gl en it nl en gl gl gl gl gl gl gl gl gl gl gl gl gl gl gl gl gl gl gl es gl es gl gl gl gl gl gl gl en gl gl gl gl gl en gl es gl es es en en es gl gl gl en gl gl gl en en gl gl gl en gl
A Xunta permite solicitar queimas "por razóns fitosanitarias" en explotacións agrícolas profesionais
Ademais a Administración galega reactiva a obriga de xestionar a biomasa nas faixas próximas ás vivendas
29 de Abril de 2020
O Diario Oficial de Galicia (DOG) publica neste 29 de abril varias resolucións da Consellería do Medio Rural con cambios nas autorizacións de queimas e no prazo establecido para a xestión da biomasa nas faixas preto das casas.
Así, por unha banda, a partir de agora poderán solicitarse autorizacións excepcionais por razóns fitosanitarias para a queima de restos agrícolas amoreados en explotacións profesionais. Por outra, apróbase levantar a suspensión do prazo legal para cumprir coa obriga de limpar as faixas secundarias (as dos 50 metros máis próximos ás vivendas). Neste caso, engádense á data límite habitual do 31 de maio os días que levamos de estado de alarma, de xeito que o prazo se prolonga ata o 16 de xullo de 2020 incluído.
No relativo ás queimas, Medio Rural establece que “as solicitudes para levalas a cabo durante o estado de alarma deberán remitirse por correo electrónico aos Servizos de Prevención de Incendios Forestais das Xefaturas Territoriais da Consellería do Medio Rural, incluíndo unha declaración responsable da persoa titular da explotación que xustifique a necesidade da queima por razóns fitosanitarias. Na solicitude deberase indicar o concello, a parroquia, o lugar e a indicación do número de polígono e número de parcela que aparecen no SIXPAC da finca na que se realizará a queima solicitada, así como as datas nas que se pretende realizala. Na solicitude debe constar ademais o número de inscrición no Rexistro de Explotacións Agrarias de Galicia (Reaga), así como o número de persoas que comporán o equipo de queima e que será, como mínimo, de dúas persoas”.
A queima de restos agrícolas amoreados poderase realizarse unha vez se reciba a correspondente autorización por correo electrónico. Nela figurarán todos os datos aportados polo interesado, así como as condicións e as datas nas que se deberá realizar a queima. Os enderezos dos catro servizos provinciais para tramitar as solicitudes son os seguintes: ccp.coruna@xunta.gal, ccp.lugo@xunta.gal, ccp.ourense@xunta.gal e ccp.pontevedra@xunta.gal.
Canto á limpeza das faixas secundarias, aquelas situadas nos 50 metros máis próximos ás vivendas, a Consellería do Medio Rural acorda a “continuidade da obriga de execución da xestión da biomasa por parte dos particulares nas súas parcelas, ao tratarse de actuacións que forman parte da prevención e loita contra os incendios forestais, indispensables para a protección do interese xeral e para o funcionamento básico dos servizos esenciais, ao abeiro do Real Decreto polo que se declara o estado de alarma”.
Así, as persoas que se despracen para a limpeza das faixas secundarias “deberán levar consigo unha declaración responsable que comprenda a finca ou fincas nas que van levar a cabo a actuacións, incluíndo a identificación da parcela e a súa referencia catastral. Tamén deberán portar os apeiros, ferramentas ou utensilios necesarios, ou, de non levalos consigo, incluír na declaración responsable que os teñen depositados na parcela ou lugar determinado”.
Co fin de reducir ao imprescindible a mobilidade das persoas por estas tarefas, recoméndase nos casos en que así estea previsto no convenio de colaboración subscrito entre a Xunta, a Fegamp e Seaga o seu desenvolvemento a través da empresa pública.
Enlace á resolución no DOG que permite solicitar queimas por razóns fitosanitarias en explotacións profesionais:
Enlace á resolución no DOG que amplía o prazo legal para a xestión da biomasa nas faixas próximas ás vivendas:
agrícolas biomasa consellería dog explotacións faixas medio permiso permisos queimas rural vivendas xestión xunta
29 de Abril de 2020
81 concellos da provincia beneficiaranse dos máis de 15,2M de euros que a Xunta destina a obradoiros duais de emprego
26 de Setembro de 2022
239.000 euros para mellorar vías da contorna da vila de Vilariño de Conso
25 de Setembro de 2022
Amplíase en 500.000 euros o crédito para as axudas á adquisición de bicicletas eléctricas en Galicia
22 de Setembro de 2022
As posibilidades dos montes comunais para un rural vivo, analizadas na Veiga
19 de Setembro de 2022
Volven as obras ao Malecón do Barco e a modificación do tráfico na zona
4 de Outubro de 2022
“A alerxia á proteína de vaca é a máis frecuente en menores de 1 ano”
3 de Outubro de 2022
Nai e filla presentan MATRIA na novena edición do ‘Pont Up Store’ en Pontevedra
3 de Outubro de 2022
O barquense Diego Teixeira correrá na última proba do mundial de enduro extremo, en Aguilar de Campoo
3 de Outubro de 2022
Sobradelo (Carballeda de Valdeorras) estrea un espectacular parque infantil que inclúe unha tirolina
3 de Outubro de 2022
A empresa con sede en Valdeorras SPEDION aposta pola dixitalización no sector do transporte
8 de Xullo de 2020
Un local barquense únese ás asociacións de salas de concertos estatais para solicitar medidas mentres dure o cese de actividade
23 de Marzo de 2020
As ocas, de paseo polo casco vello do Barco
23 de Decembro de 2019
A provincia de Ourense ten 204 pacientes ingresados por coronavirus, 20 deles no Hospital de Valdeorras
16 de Abril de 2020
O desfile do Domingo Gordo en Viana do Bolo, en fotos
24 de Febreiro de 2020
Find us on Facebook
SUBSCRÍBETE AO XORNAL O SIL
© Copyright 2022, Todos los derechos reservados
Back to top button
Usamos cookies no noso sitio web para proporcionarlle a experiencia máis relevante lembrando as súas preferencias e repetindo visitas. Ao facer clic en "Aceptar", acepta o uso de TODAS as cookies.
Visión xeral da privacidade
Este sitio web usa cookies para mellorar a súa experiencia ao navegar polo sitio web. Destas cookies, as cookies que se clasifican como necesarias almacénanse no seu navegador, xa que son esenciais para o funcionamento das funcionalidades básicas do sitio web. Tamén empregamos cookies de terceiros que nos axudan a analizar e comprender como usa este sitio web. Estas cookies gardaranse no seu navegador só co seu consentimento. Tamén ten a opción de optar por non recibir estas cookies. Pero a desactivación dalgunhas destas cookies pode afectar a súa experiencia de navegación.
As cookies necesarias son absolutamente esenciais para que o sitio web funcione correctamente. Esta categoría só inclúe cookies que garanten as funcionalidades básicas e as funcións de seguridade do sitio web. Estas cookies non almacenan ningunha información persoal.